1. นโยบายและภาพรวมการประกอบธุรกิจ

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท
ปัจจุบันมีทุนจดทะเบียนออกจำหน่ายและชำระเต็มมูลค่าแล้วจำนวน 922.18 ล้านบาท
โดยกลุ่มลีละศิธร เป็นผู้ถือหุ้นรายใหญ่ เข้าเป็นบริษัทจดทะเบียนในตลาดหลักทรัพย์แห่งประเทศไทย
เมื่อวันที่ 26 มกราคม 2533 และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สอง ซึ่งตั้งอยู่ที่อำเภอเมือง จังหวัดสระบุรี
ในนามบริษัท ลีพัฒนาอาหารสัตว์ จำกัด ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด
(มหาชน) ในสัดส่วนร้อยละ 95 และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี โดยในปี 2545 และปี 2550 ได้เปิดโรงงานอาหารสัตว์น้ำอีกสองแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี และอำเภอเมือง
จังหวัดสระบุรี ในนามบริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
ตามลำดับ ได้รับการส่งเสริมการลงทุน
ซึ่งในปีที่ผ่านมาโรงงานผลิตอาหารสัตว์ที่มีอยู่ทั้งสี่แห่งในปัจจุบัน มีกำลังการผลิตอาหารสัตว์รวม
492,000 ตันต่อปี โดยมีการผลิตจริงประมาณร้อยละ 30 ของกำลังการผลิตที่มีอยู่
และได้มีการจัดตั้งบริษัท ลีพัฒนาเกษตรมั่นคง จำกัด ในปี 2547
โดยปัจจุบันมีทุนจดทะเบียนและชำระแล้ว จำนวน 150 ล้านบาท
ประกอบธุรกิจไซโลอบพืชและจำหน่ายวัตถุดิบอาหารสัตว์ โดยเมื่อได้รวมไซโลที่มีอยู่เดิมซึ่งมีความจุ
25,000 ตัน แล้ว ปัจจุบันจะมีความจุได้ถึง 38,500 ตัน
ที่สามารถรองรับการอบพืชและเก็บเมล็ดพืชได้ตลอดปี และในปี 2555 บริษัทได้ลงทุนในบริษัท
โพธิ์งามฟาร์มทะเล จำกัด เพื่อดำเนินธุรกิจในฟาร์มทดลองสัตว์น้ำ
ในด้านงานวิจัยและพัฒนาอาหารสัตว์น้ำ
ทั้งนี้จะเป็นประโยชน์ต่อบริษัทในการรักษาและพัฒนาคุณภาพอาหารสัตว์น้ำให้ดียิ่งขึ้น
และมีมาตรฐานสูงอย่างต่อเนื่อง

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing)
และผ่านการรับรองมาตรฐานระบบ HACCP (Hazard Analysis and Critical Control
Point) ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล รวมทั้งได้รับการรับรองระบบ ISO 9001 : 2015
ทั้งระบบ โดยสถาบันรับรองมาตรฐานไอเอสโอ (สรอ.) ของโรงงานเพชรบุรี และสระบุรี
ซึ่งแสดงถึงบริษัทได้มีการคัดสรรวัตถุดิบ กระบวนการผลิต การตรวจสอบคุณภาพ
และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย
นอกจากนี้บริษัทยังมีความห่วงใยและตระหนักยิ่งในการรักษาสิ่งแวดล้อมที่มีต่อชุมชนและสังคม เช่น
ผลกระทบที่เกิดจากน้ำทิ้ง ฝุ่น
และมลพิษทางอากาศรวมทั้งการอนุรักษ์พลังงานและการใช้ทรัพยากรให้มีประสิทธิภาพสูงสุด
จึงได้รับการรับรองระบบการจัดการสิ่งแวดล้อมหรือ ISO 14001 : 2015
และระบบการจัดการพลังงาน ISO 50001: 2018 เพื่อการอนุรักษ์พลังงาน
จากสถาบันรับรองมาตรฐานไอเอสโอ (สรอ.) ทั้งสองโรงงาน

กลุ่มบริษัทลีพัฒนา ดำเนินธุรกิจการใน 4 ส่วนงานหลัก คือ (1) ผลิตและจำหน่ายอาหารสัตว์ (2)
อบพืชกิจการไซโลและจำหน่ายวัตถุดิบอาหารสัตว์ (3) ฟาร์มทดลอง และ (4) ฟาร์มเพาะพันธุ์ไม้
โดยยอดขาย กำไรจากการดำเนินงานและสินทรัพย์เกือบทั้งหมดของกลุ่มบริษัทลีพัฒนา
เกี่ยวเนื่องกับกิจการผลิตและจำหน่ายอาหารสัตว์ โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
โดยมีโรงงานตั้งอยู่ที่จังหวัดเพชรบุรี นอกจากนี้ยังดำเนินธุรกิจด้านฟาร์มเลี้ยงสัตว์ที่อำเภอแก่งคอย
จังหวัดสระบุรีและการผลิตลูกไก่เนื้อ โดยมีฟาร์มพ่อแม่พันธุ์ไก่เนื้อ
และโรงฟักลูกไก่เนื้อที่จังหวัดเพชรบูรณ์ แต่เนื่องจากภาวะการณ์ไข้หวัดนกที่เกิดขึ้น
บริษัทจึงได้หยุดดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
และปัจจุบันได้เปลี่ยนมาดำเนินกิจการฟาร์มเพาะพันธุ์ไม้

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่
แต่จะเน้นผลิตอาหารสัตว์บก ได้แก่ อาหารสุกร ไก่ เป็ด และ วัว เป็นต้น
ภายใต้เครื่องหมายการค้า “ลี” “วิน” “แมกซ์” และ “โปรเกรด” รวมทั้งอาหารสัตว์เลี้ยง เช่น
อาหารสุนัข ภายใต้เครื่องหมายการค้า “เพ็ทโต” และ “จาโต” อาหารแมว
ภายใต้เครื่องหมายการค้า “มาว มาว” โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์

  - บริษัท โพธิ์งามฟาร์มทะเล จำกัด เป็นบริษัทย่อย ดำเนินธุรกิจให้เช่าโรงเรือน

-   บริษัท พัฒนาเกษตรล่วงหน้า จำกัด เป็นบริษัทร่วมถือหุ้นร้อยละ 44.50
    ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
    และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
    จากตลาดสินค้าเกษตรล่วงหน้าแห่งประเทศไทย
    โดยปัจจุบันบริษัทได้หยุดดำเนินธุรกิจการเป็นนายหน้าซื้อขายสินค้าเกษตรล่วงหน้า
    ตั้งแต่เดือนเมษายน 2559
    พร้อมทั้งได้คืนใบอนุญาตประกอบธุรกิจการซื้อขายล่วงหน้าต่อสำนักงานคณะกรรมการกำกับการซื้อขายสินค้าเกษตรล่วงหน้า
    (ก.ส.ล) เมื่อเดือน พฤษภาคม 2559

2. ลักษณะการประกอบธุรกิจ

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

โครงสร้างรายได้ของกลุ่มบริษัทลีพัฒนา ในปี 2560 - 2562 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2560 |     | 2561 |     | 2562 |     |
+----------------+---------+------+-----+------+-----+------+-----+
| ผลิตภัณฑ์         |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 3    | 99  | 2    | 99  | 2    | 99  |
| สัตว์ผสมสำเร็จรูป* | บริษัทย่อย | ,297 | .13 | ,933 | .42 | ,602 | .12 |
+----------------+---------+------+-----+------+-----+------+-----+
| พันธุ์สัตว์ /       | บริษัท    | 29   | 0   | 17   | 0   | 23   | 0   |
| พืชเกษตร        |         |      | .87 |      | .58 |      | .88 |
+----------------+---------+------+-----+------+-----+------+-----+
| รวม            |         | 3    | 100 | 2    | 100 | 2    | 100 |
|                |         | ,326 | .00 | ,950 | .00 | ,625 | .00 |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2562
  มาจากปริมาณการขายอาหารสัตว์บกและสัตว์น้ำในอัตราส่วนร้อยละ 48 และร้อยละ 52
  ตามลำดับ

1.  ลักษณะผลิตภัณฑ์และขั้นตอนการผลิต

  2.1.1 ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งเป็น ดังนี้

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 492,000 ตันต่อปี ในปี 2562 และมีการผลิตจริงประมาณ 30%
ของอัตรากำลังการผลิตทั้งสองโรงงานรวมกัน

  2.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
  อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

  บริษัท ลีพัฒนาอาหารสัตว์ จำกัด

  - ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
  และมีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

  - สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด
  มีไซโลความจุ 13,500 ตัน และเตาอบขนาด 70 ตันต่อชั่วโมง

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

4)  ลดหย่อนภาษีเงินได้นิติบุคคล สำหรับกำไรสุทธิในอัตราร้อยละ 50 ของอัตราปกติ มีกำหนดอีก
    5 ปี นับจากวันพ้นกำหนดตาม ข้อ 3

  []2.1.3 ขั้นตอนการผลิต

  2.2 การตลาดและภาวะการแข่งขัน

2.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 55 และร้อยละ 45 ตามลำดับ
ซึ่งผลิตภัณฑ์ของบริษัทที่มีปริมาณจัดจำหน่ายมากที่สุดจะเป็นอาหารสัตว์น้ำ
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 500 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกใน ปีที่ผ่านมาคิดเป็นประมาณร้อยละ 20
ของยอดขายทั้งหมดเท่านั้น และไม่มีลูกค้ารายใดที่มียอดการซื้อขายมากกว่าร้อยละ 10
ของยอดการขายทั้งหมด

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 37 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
53 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และส่วนใหญ่เป็นการขายภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 20.18 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณร้อยละ
80 และเกษตรกรผสมอาหารเองประมาณร้อยละ 20
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณร้อยละ 45
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีกร้อยละ 55 ทั้งนี้บริษัทมีส่วนแบ่งเฉพาะในตลาดอาหารสัตว์อิสระ
ทางบริษัทคาดว่ามีส่วนแบ่งตลาดที่อยู่ใน 10 อันดับแรกของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  2.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2562 และ 2563

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2562   |      | ปี 2563   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 7        | 3    | 7        | 3    | 72,340   | 1.00 |
|             | ,234,013 | 5.85 | ,306,353 | 5.92 |          |      |
+-------------+----------+------+----------+------+----------+------+
| ไก่พ่อแม่พันธุ์   | 1        | 4.97 | 916,272  | 4.51 | (86,184) | (8   |
|             | ,002,456 |      |          |      |          | .60) |
+-------------+----------+------+----------+------+----------+------+
| ไก่ไข่เล็กรุ่น   | 780,968  | 3.87 | 794,187  | 3.91 | 13,219   | 1.69 |
+-------------+----------+------+----------+------+----------+------+
| ไก่ไข่ให้ไข่    | 2        | 1    | 2        | 1    | 184,209  | 8.83 |
|             | ,086,406 | 0.34 | ,270,615 | 1.16 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 24,120   | 0.12 | 22,400   | 0.11 | (1,720)  | (7   |
|             |          |      |          |      |          | .13) |
+-------------+----------+------+----------+------+----------+------+
| หมูขุน        | 5        | 2    | 5        | 2    | (        | (4   |
|             | ,548,500 | 7.50 | ,300,100 | 6.06 | 248,400) | .48) |
+-------------+----------+------+----------+------+----------+------+
| หมูพันธุ์       | 973,710  | 4.82 | 930,000  | 4.57 | (43,710) | (4   |
|             |          |      |          |      |          | .49) |
+-------------+----------+------+----------+------+----------+------+
| เป็ดเนื้อ      | 323,652  | 1.60 | 348,566  | 1.71 | 24,914   | 7.70 |
+-------------+----------+------+----------+------+----------+------+
| เป็ดพันธุ์      | 23,360   | 0.11 | 25,131   | 0.12 | 1,771    | 7.58 |
+-------------+----------+------+----------+------+----------+------+
| เป็ดไข่       | 273,750  | 1.36 | 344,925  | 1.70 | 71,175   | 2    |
|             |          |      |          |      |          | 6.00 |
+-------------+----------+------+----------+------+----------+------+
| โคนม        | 901,716  | 4.47 | 1        | 5.13 | 142,697  | 1    |
|             |          |      | ,044,413 |      |          | 5.83 |
+-------------+----------+------+----------+------+----------+------+
| กุ้ง          | 496,000  | 2.46 | 496,000  | 2.44 | -        | -    |
+-------------+----------+------+----------+------+----------+------+
| ปลา         | 510,000  | 2.53 | 541,059  | 2.66 | 31,059   | 6.09 |
+-------------+----------+------+----------+------+----------+------+
| รวม         | 20       | 10   | 20       | 10   | 161,370  | 0.80 |
|             | ,178,651 | 0.00 | ,340,021 | 0.00 |          |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ภาวะเศรษฐกิจการเกษตรปี 2562 ขยายตัวร้อยละ 0.5 เมื่อเทียบกับปี 2561 โดยสาขาปศุสัตว์
และประมง ขยายตัวร้อยละ 0.8 และ -1.3 ตามลำดับ

คาดการณ์ปัจจัยบวกของปี 2563 ในด้านปศุสัตว์
เกษตรกรมีความร่วมมือในการเลี้ยงสัตว์ในระบบการผลิตที่ได้มาตรฐานมากขึ้นทำให้การผลิตสัตว์มีประสิทธิภาพสูงขึ้น
มีการวางแผนการผลิตอย่างเป็นระบบทำให้สามารถคาดการณ์และวางแผนทางการตลาดได้ดีขึ้น
และภาครัฐกับเอกชนให้ความร่วมมือกันในการเฝ้าระวังควบคุมโรคระบาดอย่างต่อเนื่องและมีประสิทธิภาพ

คาดการณ์ปัจจัยลบของปี 2563 เนื่องจากในช่วงครึ่งปีแรกของปี 2563
ประสบปัญหาสภาพอากาศที่ร้อนจัดและแห้งแล้งเร็วกว่าปีที่ผ่านมา อีกทั้งปริมาณน้ำก็น้อยกว่าในปี
2562 จะส่งผลกระทบต่อการเจริญเติบโตและการปลูกพืชที่เกี่ยวเนื่องต่อการผลิตปศุสัตว์ ได้แก่ ข้าว
และข้าวโพด อีกทั้งยังอาจเกิดการระบาดของแมลงศัตรูพืช เช่น ในปี 2562
เกิดการระบาดของหนอนกระทู้ข้าวโพดในบางพื้นที่
ด้วยปัจจัยเหล่านี้จะทำให้ส่งผลต่อผลผลิตข้าวและข้าวโพด
และส่งผลต่อต้นทุนการผลิตภาคปศุสัตว์และประมง

และเนื่องจากเศรษฐกิจโลกชะลอตัวลง โดยเฉพาะเศรษฐกิจของประเทศคู่ค้าสำคัญ เช่น
จีนชะลอตัว ทำให้การบริโภคลดลง อีกทั้งเกิดการระบาดของ Corona virus
ซึ่งมีต้นกำเนิดจากจีนทำให้เกิดความหวาดระแวงและตื่นตัวในหลายๆประเทศต่อการควบคุมและป้องกันโรค
เป็นเหตุให้เกิดการลดการเดินทางของประชากรโลก โดยเฉพาะนักท่องเที่ยวจีน
จึงส่งผลให้การบริโภคในประเทศโดยรวมลดลง

ผลผลิตกุ้งรวมของโลกปี2562อยู่ที่ 3.4 ล้านตัน เพิ่มขึ้นประมาณ 5%
เนื่องจากหลายประเทศมีผลผลิตเพิ่มขึ้น เช่น เวียดนาม อินเดีย ประเทศแถบอเมริกากลาง
และอเมริกาใต้ โดยเฉพาะอินเดียที่ผลิตกุ้งได้มากกว่า 6
แสนตันทั้งที่ประสบปัญหาเรื่องการเลี้ยงและโรคระบาด
ในขณะที่เศรษฐกิจโลกชะลอตัวทำให้การบริโภคลดลงแต่กุ้งผลิตได้เพิ่มขึ้นโดยเฉพาะกุ้งที่มีต้นทุนต่ำเช่นอินเดียทำให้กระทบต่อราคากุ้งทั่วโลกทำให้ราคากุ้งโลกตกต่ำ
ร่วมกับหลายๆประเทศที่ส่งออกกุ้งเช่น อินเดีย และเวียดนาม มีค่าเงินที่อ่อนลง ทำให้ได้เปรียบไทย
ด้วยเหตุนี้ทำให้ความสามารถในการแข่งขันของกุ้งไทยในตลาดโลกลดลง

ปี 2562 ผลผลิตกุ้งรวมของไทยอยู่ที่ 2.9 แสนตัน เทียบเท่ากับปี 2561 โดยร้อยละ 33
เป็นผลผลิตกุ้งจากภาคใต้ตอนล่าง, ร้อยละ 30 จากภาคตะวันออก, ร้อยละ 25 จากภาคใต้ตอนบน
และร้อยละ 12 จากภาคกลาง
จากผลผลิตที่ไม่เป็นไปตามเป้าหมายที่ตั้งไว้เนื่องมาจากสภาพอากาศที่แปรปรวนและปัญหาโรคระบาด
ถึงแม้ว่าเกษตรกรจะป้องกันความเสียหายได้ดีขึ้น(ประสิทธิภาพการผลิตดีขึ้น)
แต่ก็ยังไม่เพียงพอต่อการเพิ่มผลผลิตตามเป้าหมายที่วางไว้
อีกทั้งราคากุ้งที่ไม่จูงใจเพียงพอให้เกษตรกรเพิ่มการผลิต
นอกจากนี้การแข็งค่าของเงินบาทในช่วงปลายปีก็เป็นปัจจัยลบที่ทำให้การผลิตกุ้งไม่เพิ่มมากขึ้น

ปี 2563 คาดว่าไทยมีผลผลิต ที่ 3.5 แสนตัน เพิ่มขึ้นประมาณ 20%
โดยสัดส่วนของผลผลิตในแต่ละภาคของไทยยังคงใกล้เคียงกับปี 2562 เนื่องจากในช่วง 2
ปีที่ผ่านมานั้นการเลี้ยงกุ้งได้รับผลกระทบจากโรคระบาดและสภาพอากาศที่แปรปรวน
แต่เกษตรกรก็มีการปรับตัวและวิธีการเลี้ยงได้ดีขึ้นร่วมกับการจัดการและระบบการเลี้ยงได้มีประสิทธิภาพมากขึ้นทำให้ลดความสูญเสียและเพิ่มผลผลิตได้มากขึ้น
ทางด้านสถานการณ์โลกนั้นสงครามการค้าก็มีทิศทางที่ดีและชัดเจนมากขึ้น
โดยทิศทางการผลิตกุ้งของไทยในปีหน้านั้น เน้นที่คุณภาพ ไม่เน้นปริมาณ มุ่งผลิตกุ้งคุณภาพดี
ปลอดสารตกค้าง สามารถตรวจสอบย้อนกลับได้ เน้นการผลิตกุ้งไซส์ใหญ่
และทำการค้าขายอย่างมีจรรยาบรรณ

ปลานิล ผลผลิตรวมของปลานิลภายในประเทศในปี 2562 อยู่ที่ 208,635 ตัน ลดลงจากปี 2561
ที่มีผลผลิต 211,368 ตัน คิดเป็นลดลงร้อยละ 1.3 เนื่องจากสภาพอากาศแปรปรวน
น้ำเฉลี่ยมีน้อยลง บางพื้นที่ประสบภัยแล้ง
และเนื่องจากมีการควบคุมที่เข้มงวดของภาครัฐมากขึ้นในกรณีการเลี้ยงปลากระชังในพื้นที่แหล่งน้ำสาธารณะทำให้เกษตรกรหลายพื้นที่ต้องลดปริมาณการเลี้ยงลง
หรือหยุดการเลี้ยงในแหล่งน้ำนั้นๆ ส่งผลให้ปริมาณปลาที่ผลิตได้ลดน้อยลง คาดว่าปี 2563
ผลผลิตปลานิลจะเพิ่มขึ้นเล็กน้อย อยู่ที่ประมาณ 209,400 ตัน เนื่องจากปลายปี 2562
ราคาปลาปรับตัวสูงขึ้น จึงเป็นแรงจูงใจให้เกษตรกรเลี้ยงปลาเพิ่มขึ้นในบ่อเลี้ยงที่มีเพียงพออยู่แล้ว
ทั้งนี้เกษตรกรมีการปรับปรุงด้านวิธีการเลี้ยงเพื่อลดความสูญเสียเรื่องโรคระบาดโดยการอนุบาลลูกปลานานขึ้นก่อนปล่อยลงบ่อเลี้ยงทำให้ประสิทธิภาพการผลิตปลาเนื้อดีขึ้น
ทั้งนี้อาจมีปัจจัยลบที่ต้องติดตาม คือปัญหาภัยแล้งในปี 2563
ซึ่งจะกระทบต่อการผลิตลูกพันธุ์และปลาเนื้อได้

ด้านปศุสัตว์ ปี 2563 คาดว่าจะขยายตัวร้อยละ 2.3-3.3 เมื่อเทียบกับปี 2562
เนื่องจากเกษตรกรมีการขยายการเลี้ยงเพื่อรองรับความต้องการของตลาดทั้งในและต่างประเทศที่มีแนวโน้มเพิ่มมากขึ้น
ทั้งภาครัฐและเอกชนมีการร่วมมือกันในการเฝ้าระวังและควบคุมโรคระบาดอย่างต่อเนื่องและจริงจัง
ให้ความสำคัญกับการพัฒนาระบบการเลี้ยงและการบริหารจัดการฟาร์มให้ได้มาตรฐานฟาร์มมากขึ้น

ผลผลิตสุกรของโลกในปี 2562 ประมาณ 105ล้านตัน โดยลดลงร้อยละ 7.05 จากปี 2561
ซึ่งมีปริมาณ 112.96 ล้านตัน เนื่องจากประเทศผู้ผลิตที่สำคัญ ได้แก่ จีน ฟิลิปปินส์ และเวียดนาม
ประสบปัญหาและเกิดความสูญเสียจากโรคอหิวาต์แอฟริกันสุกร ASF(African Swine Fever)
สำหรับประเทศไทยปี 2562 มีผลผลิตสุกร 20.55 ล้านตัว ขยายตัวเพิ่มขึ้นจากปี 2561 ร้อยละ
4.69 เนื่องจากโดยเฉลี่ยราคาสุกรในปี 2562 ดีขึ้นจากปี 2561 มากขึ้น
ส่งผลให้ผู้ผลิตรายกลางและรายใหญ่มีการจัดการฟาร์มที่ดีมีการควบคุมและป้องกันโรคที่มีประสิทธิภาพ
ถึงแม้ว่ามีความเข้มงวดในการดำเนินมาตรการป้องกันโรคระบาดภายในประเทศ
มีการควบคุมการเคลื่อนย้ายสุกรอย่างเข้มงวดทำให้การเพิ่มพ่อแม่พันธุ์สุกรภายในฟาร์มไม่ได้เท่ากับปีที่ผ่านมา
แต่ก็ทำให้ประสิทธิภาพการผลิตสูงขึ้น อัตรารอดของสุกรมากขึ้นส่งผลให้การผลิตเพิ่มขึ้น
คาดการณ์ผลผลิตสุกรปี 2563 จะมีปริมาณ 19.63 ล้านตัว ลดลงร้อยละ 4.48
เนื่องจากมาตรการควบคุมการระบาดของโรคอหิวาต์แอฟริกันสุกร(ปัจจุบันยังไม่มีรายงานการเกิดโรคในไทย)
ส่งผลต่อการเคลื่อนย้ายสุกรและการเพิ่มพ่อแม่พันธุ์ภายในฟาร์ม
เป็นเหตุให้ปริมาณสุกรขุนมีแนวโน้มคงตัวหรือลดลง แต่เนื่องจากมีรายงานการระบาดของโรค ASF
ในจีนและประเทศเพื่อนบ้านของไทยแล้ว ได้แก่ พม่า ลาว กัมพูชา เวียดนาม
จะส่งผลให้สุกรในภูมิภาคแถบนี้ขาด
และดึงราคาในตลาดให้สูงขึ้นทำให้เป็นโอกาสของไทยที่จะขยายตลาดเนื้อสุกรไปยังต่างประเทศได้เพิ่มขึ้นโดยเฉพาะประเทศจีน

ไข่ไก่ ปี 2562 ผลิตได้จำนวน 14,742 ล้านฟอง เพิ่มขึ้นร้อยละ 2.7 จากปี 2561
ที่ผลิตได้14,355 ล้านฟอง ราคาขายไข่ในปี 2562 เฉลี่ยจะสูงขึ้นเล็กน้อยจากปี
2561เนื่องจากการเลี้ยงและการจัดการฟาร์มที่มีประสิทธิภาพของเกษตรกรทำให้ผลผลิตเพิ่มมากขึ้น
สภาพอากาศค่อนข้างดี ไม่ร้อนจัด มีน้ำสำหรับฟาร์มอย่างเพียงพอ และคาดการณ์ว่าปี 2563
จะผลิตได้ปริมาณใกล้เคียงกับปี 2562  เนื่องจาก Egg board
มีมาตรการควบคุมปริมาณปู่ย่าพันธุ์และพ่อแม่พันธุ์ (GP, PS)
โดยควบคุมโควต้านำเข้าแม่พันธุ์ไก่ไข่มาอยู่ที่ 440,000 ตัว เท่ากับปี2562 
เพื่อรักษาเสถียรภาพราคาไข่
ทั้งนี้ได้มีการร่างยุทธศาสตร์ไก่ไข่ฯเพื่อพัฒนาและบริหารจัดการไก่ไข่ให้เกิดความเป็นธรรมทั้งผู้ผลิตและผู้บริโภค
เสริมสร้างขีดความสามารถในการแข่งขัน การส่งเสริมการรวมกลุ่มของเกษตรกรโดยภาครัฐ
อีกทั้งภาครัฐยังมีการเจรจาต่อรองกับประเทศคู่ค้าเพิ่มเติมเพื่อหาโอกาสส่งออกไข่ไก่เพิ่มมากขึ้นเพื่อรองรับสถานการณ์ไข่ไก่ล้นตลาดในอนาคต
เช่น สิงคโปร์ และ ฮ่องกง เป็นต้น

ไก่เนื้อ ในปี 2562 มีการผลิตไก่เนื้อ 1,753.70 ล้านตัว เพิ่มขึ้นร้อยละ 6.79 จากปี 2561
ที่ผลิตได้ 1,642.16 ล้านตัว
ผลผลิตมีอัตราการเพิ่มขึ้นเนื่องจากความเชื่อมั่นในคุณภาพและมาตรฐานระบบการผลิตเนื้อไก่ของไทย
ความสำเร็จในการควบคุมโรคระบาดมีประสิทธิภาพ คาดการณ์ว่าปี 2563 จะผลิตได้จำนวน
1,771.24 ล้านตัว เพิ่มขึ้นร้อยละ 1 จากปี 2562
เนื่องจากมีการขยายตัวเพิ่มขึ้นตามปริมาณประชากรที่เพิ่มขึ้น
และความต้องการบริโภคทั้งภายในและภายนอกประเทศมีแนวโน้มเพิ่มมากขึ้น อีกทั้ง
สำนักงานการศุลกากรแห่งสาธารณรัฐประชาชนจีน (General Administration of Customs
of People's Republic of China : GACC) 
ได้ประกาศรายชื่อและขึ้นทะเบียนโรงงานผลิตและแปรรูปเนื้อสัตว์ปีกและผลพลอยได้ไก่แช่แข็งของไทยที่ได้รับการรับรอง
เพิ่มอีก 9 แห่ง จากเดิมที่เคยได้รับรองไปแล้ว 7 แห่งเมื่อปี 2561 รวมเป็น 16 แห่ง
คาดว่าสามารถสร้างรายได้เข้าประเทศ 12,000 ล้านบาทต่อปี

สำหรับประเทศไทยการผลิต ปี 2558 - 2562 จำนวนโคนมทั้งหมดของไทยมีแนวโน้มเพิ่มขึ้นร้อยละ
3.39 ต่อปี โดยในปี 2562 มีจำนวน 691,349 ตัว เพิ่มขึ้นจาก 676,415 ตัว ของปี 2561
ร้อยละ 2.21 และจำนวน แม่โครีดนมมีแนวโน้มเพิ่มขึ้นร้อยละ 3.06 ต่อปี โดยในปี 2562
มีแม่โครีดนม 305,676 ตัว เพิ่มขึ้นจาก 297,757 ตัว ของปี 2561 ร้อยละ 2.66
ส่วนผลผลิตน้ำนมดิบในช่วงปี 2558 - 2562 มีแนวโน้มเพิ่มขึ้นร้อยละ 2.23 ต่อปี โดยในปี 2562
มีผลผลิต 1,295,348 ตัน เพิ่มขึ้นจาก 1,254,767 ตัน ของปี 2561 ร้อยละ 3.23
เนื่องจากลูกโคนมเกิดใหม่ในรอบปีเพิ่มขึ้น
และจำนวนแม่โครีดนมมีจำนวนเพิ่มขึ้นจากแม่โคสาวที่เข้ามาทดแทน
ประกอบกับภาครัฐมีนโยบายพัฒนาคุณภาพน้ำนมโค เน้นการเพิ่มประสิทธิภาพการผลิต
โดยเฉพาะอาหารใช้เลี้ยงโคนมซึ่งส่งผลให้น้ำนมดิบมีปริมาณเพิ่มขึ้นและมีคุณภาพดีขึ้น
ประกอบกับฟาร์มเกษตรกรในปัจจุบันมีการปรับเปลี่ยนเป็นฟาร์มขนาดกลางและขนาดใหญ่
จึงมีการพัฒนาการเลี้ยงโคนมโดยการบริหารจัดการฟาร์มที่เป็นระบบตามมาตรฐานฟาร์มที่ดีและมีประสิทธิภาพในการเลี้ยงมีการปลดแม่โครีดนมที่ให้ผลผลิตน้อยและสุขภาพไม่ดีออกจากฟาร์ม
เพื่อลดต้นทุนในการเลี้ยง ทางด้านปัจจัยลบยังคงเป็นเรื่องโรคระบาดในโค เช่น
ปากและเท้าเปื่อยที่มีการระบาดเป็นระยะๆที่อาจกระทบต่อผลผลิตได้
แต่เนื่องจากว่าเกษตรกรไทยมีความคุ้นเคยกับโรคนี้ในระดับหนึ่งแล้วประกอบกับมาตรฐานการป้องกันโรคที่ดีทั้งของภาคเอกชนและรัฐจึงสามารถลดการสูญเสียได้ดี
อีกปัญหาหนึ่งคือภาวะเศรษฐกิจโลกที่ชะลอตัวที่ทำให้เศรษฐกิจของไทยชะลอตัวด้วยเช่นกันที่อาจกระทบต่อการบริโภคน้ำนมโคได้

การผลิต ปี 2563 คาดว่า จำนวนโคนมและผลผลิตน้ำนมดิบมีแนวโน้มเพิ่มขึ้น
จากแม่โคสาวที่มีความพร้อม และช่วงอายุที่เหมาะสมต่อการรีดนมมีเพิ่มขึ้น
อีกทั้งการเลี้ยงโคนมในปัจจุบันมีการบริหารจัดการฟาร์มที่เป็นระบบตามมาตรฐานฟาร์มที่ดีและมีประสิทธิภาพในการเลี้ยงมากขึ้น
มีการคัดแม่โคที่ให้ผลผลิตน้อยและอายุมาก ออกจากฟาร์ม
ประกอบกับนโยบายของรัฐบาลที่เน้นการพัฒนาคุณภาพน้ำนมดิบให้ได้มาตรฐานและปลอดภัย
ราคาน้ำนมดิบของปี 2563 คาดว่า จะสูงขึ้นจาก ปี 2562
เนื่องจากเกษตรกรมีการปรับปรุงคุณภาพน้ำนมดิบให้ดีขึ้น ตามแรงจูงใจเพื่อให้ขายได้ในราคาที่สูงขึ้น
แต่ต้นทุนการผลิตจะสูงขึ้น
เนื่องจากการปฏิบัติตามนโยบายของภาครัฐที่เน้นการยกระดับมาตรฐานฟาร์มและการพัฒนาคุณภาพน้ำนมดิบ
ทำให้เกษตรกรต้องมีการบริหารจัดการฟาร์มเพิ่มขึ้นทั้งปรับรูปแบบการเลี้ยงการจัดการโรงเรือนและการให้อาหารที่ดี
เพื่อเพิ่มปริมาณการผลิตและพัฒนาคุณภาพน้ำนมดิบให้ดีขึ้น
ซึ่งจะส่งผลให้ต้นทุนการผลิตน้ำนมโคของเกษตรกรเพิ่มขึ้น

อัตราการเติบโตของผลิตภัณฑ์มวลรวมภาคเกษตร

                                                                                                                                  หน่วย: ร้อยละ

  --------------------------- -------------------- ----------------------
  สาขา                        2562                 2563

  ภาคเกษตร                    0.5                  2.0 – 3.0

    พืช                        0.7                  2.1 – 3.1

    ปศุสัตว์                     0.8                  2.3 – 3.3

    ประมง                     -1.3                 1.5 – 2.5

    บริการทางการเกษตร          2.7                  2.5 – 3.5

    ป่าไม้                      2.0                  1.2 – 2.2
  --------------------------- -------------------- ----------------------

ที่มา:  1. เอกสารของ : กองนโยบายและแผนพัฒนาการเกษตร  สำนักงานเศรษฐกิจการเกษตร
กระทรวงเกษตรและสหกรณ์

2. เอกสารของ : กองนโยบายและยุทธศาสตร์พัฒนาการประมง กรมประมง

2.3 การจัดหาผลิตภัณฑ์

  2.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548 ปัจจุบันทั้งสองบริษัทได้ครบกำหนดจากสิทธิประโยชน์ทาง
BOI แล้ว

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
105 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553
ปัจจุบันได้ครบกำหนดจากสิทธิประโยชน์ทาง BOI แล้ว

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อ ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก ตั้งแต่ปี 2547
โดยปัจจุบันเปลี่ยนมาดำเนินกิจการฟาร์มเพาะพันธุ์ไม้

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
665 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่น
ไก่เนื้อ เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายเทคโนโลยีอาหารสัตว์เป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อค ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2560       ปี 2561       ปี 2562

  กำลังการผลิตเต็มที่ ( หน่วย : ตัน )     492,000      492,000      492,000

  ปริมาณการผลิตจริง ( หน่วย : ตัน)      178,573      153,951      129,494

  การใช้กำลังการผลิต (%)              40           35           30
  -------------------------------- ------------ ------------ ------------

2.3.3 การจัดหาวัตถุดิบที่สำคัญที่ใช้ในการผลิตอาหารสัตว์

บริษัทในเครือลีพัฒนายังคงยึดมั่นในการสรรหาวัตถุดิบที่มีคุณภาพเพื่อใช้ในการผลิตอาหารสัตว์
โดยดำเนินการตามนโยบายระบบมาตรฐานสากล ทั้งระบบบริหารงานคุณภาพ (ISO9001:2015)
ระบบการจัดการสิ่งแวดล้อม (ISO14001:2015) ระบบการจัดการด้านพลังงาน
(ISO50001:2018) รวมถึงระบบมาตรฐาน GMP และ HACCP
เพื่อสร้างความมั่นใจและสามารถตอบสนองความต้องการของลูกค้า

ภาวะเศรษฐกิจโลกในปี 2562
พบว่าเศรษฐกิจชะลอตัวลงจากสถานการณ์สงครามทางการค้าระหว่างสหรัฐอเมริกากับจีนที่เริ่มตั้งแต่ช่วงกลางปี
2561 ส่งผลกระทบต่อตลาดสินค้าโภคภัณฑ์อย่างต่อเนื่อง
ผลจากการเจรจาทางการค้าหลายครั้งที่ผ่านมา ไม่มีความชัดเจนจากทั้งสองฝ่าย
และเพิ่งมีการลงนามข้อตกลงใน “เฟสแรก” ไปเมื่อวันที่ 15 มกราคม 2563
ทำให้เศรษฐกิจทั่วโลกชะลอตัวลง ในปี 2562 การเติบโตทางเศรษฐกิจจีนลดลงจาก 6.6% เหลือ
6.0% สหรัฐอเมริกาลดลงจาก 2.9% เหลือ 2.3% สหภาพยุโรปจาก 1.9% เหลือ 1.2%
และไทยจาก 4.1% เหลือ 2.5%
รวมถึงการตัดสินใจออกจากกลุ่มสมาชิกสหภาพยุโรปของประเทศอังกฤษ (BREXIT)
และความขัดแย้งในตะวันออกกลางระหว่างสหรัฐอเมริกากับอิหร่าน
จากปัจจัยความไม่แน่นอนดังกล่าว ทำให้ธนาคารกลางทั่วโลกปรับนโยบายทางการเงินแบบผ่อนคลาย
โดยปรับลดอัตราดอกเบี้ยลงเพื่อกระตุ้นเศรษฐกิจ

สถานการณ์ราคาของวัตถุดิบหลักในปี 2562 โดยภาพรวมปรับตัวลดลง ในกลุ่มวัตถุดิบนำเข้า เช่น
เมล็ดถั่วเหลือง กากถั่วเหลือง
ราคาปรับตัวลดลงจากผลกระทบต่อเนื่องของสงครามการค้าระหว่างสหรัฐฯ และจีน
รวมถึงปัจจัยค่าเงินบาทที่แข็งค่าต่อเนื่องประมาณ 4% ในปี 2561 ค่าเงินบาทเฉลี่ยอยู่ที่ 32.30
บาท/ดอลลาร์สหรัฐ และในปี 2562 เฉลี่ยอยู่ที่ 31.00 บาท/ดอลลาร์สหรัฐ
ส่วนกลุ่มวัตถุดิบในประเทศ เช่น ข้าวโพด
ราคาปรับตัวลดลงเนื่องจากผลผลิตข้าวโพดหลังนาและผลผลิตจากประเทศเพื่อนบ้านเข้าสู่ตลาดอย่างต่อเนื่อง
ส่วนกลุ่มโปรตีนจากสัตว์ เช่น ปลาป่น
ราคาปรับตัวลดลงจากความต้องการของผู้ซื้อรายใหญ่อย่างประเทศจีนชะลอตัวลงเนื่องจากการแพร่ระบาดของโรคอหิวาต์แอฟริกาในสุกร

สถานการณ์ราคาของวัตถุดิบหลักในปี 2563 กลุ่มวัตถุดิบนำเข้าจากต่างประเทศ เช่น
เมล็ดถั่วเหลือง กากถั่วเหลือง แนวโน้มราคาปรับตัวลดลง
จากสถานการณ์การแพร่ระบาดของเชื้อไวรัสโควิด-19 (ไวรัสโคโรน่า 2019)
ที่ส่งผลกระทบต่อภาพรวมเศรษฐกิจทั่วโลก เนื่องจากความต้องการในการบริโภคชะลอตัว
และการลงนามข้อตกลงทางการค้าใน “เฟสแรก” ระหว่างสหรัฐฯ
และจีนยังไม่มีความชัดเจนในการที่จะปฏิบัติตามข้อตกลง ด้านกลุ่มวัตถุดิบภายในประเทศ เช่น
ข้าวโพด และผลิตภัณฑ์ข้าว แนวโน้มราคาปรับตัวสูงขึ้น
เนื่องจากผลกระทบจากภัยแล้งที่รุนแรงและยาวนานกระทบต่อการเพาะปลูกในฤดูกาลใหม่
ผลผลิตทางการเกษตรเสียหาย ในด้านปศุสัตว์ ผลกระทบจากโรคอหิวาต์แอฟริกาในสุกร (ASF)
ในหลายประเทศทั่วโลก ทำให้ประเทศไทยมีโอกาสในการส่งออกผลิตภัณฑ์เนื้อสัตว์มากขึ้น
ส่วนปัจจัยอื่นๆ ทางบริษัทฯ
ได้มีการติดตามสถานการณ์อย่างต่อเนื่องเพื่อการปรับตัวให้สอดคล้องกับสภาวะตลาดที่เปลี่ยนแปลง
รวมทั้งการสรรหาวัตถุดิบทางเลือกใหม่สำหรับการผลิตอาหารสัตว์เพื่อให้ได้คุณภาพอาหารที่ดีในต้นทุนที่เหมาะสม

2.4 งานที่ยังไม่ได้ส่งมอบ

งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น

3.ปัจจัยความเสี่ยง

ปัจจัยความเสี่ยงที่บริษัทเห็นว่าอาจมีผลกระทบต่อธุรกิจ มีดังต่อไปนี้

ความเสี่ยงจากความผันผวนของราคาต้นทุนวัตถุดิบที่ใช้ในการผลิตอาหารสัตว์

โครงสร้างต้นทุนวัตถุดิบหลักประมาณร้อยละ 80 ประกอบด้วย ข้าวโพด กากถั่ว ปลาป่น รำ
และปลายข้าว
จะมีความผันผวนในด้านราคาค่อนข้างมาก
ซึ่งราคาวัตถุดิบจะเปลี่ยนแปลงไปตามความต้องการใช้และปริมาณของผลผลิตในแต่ละช่วงฤดูกาล
รวมทั้งถูกกำหนดโดยอุปสงค์และอุปทานในตลาดโลก
ตลอดจนการเก็งกำไรในตลาดซื้อขายสินค้าโภคภัณฑ์ล่วงหน้า
และความผันแปรไปตามสภาวะอากาศที่แปรปรวนหรือจากภัยธรรมชาติที่ทำให้ผลผลิตไม่เป็นไปตามที่คาดหมายไว้
เนื่องจากสิ่งเหล่านี้อยู่เหนือการควบคุม
ส่งผลให้มีความเสี่ยงจากราคาต้นทุนวัตถุดิบอาจมีความผันผวน
อย่างไรก็ตามบริษัทสามารถปรับเปลี่ยนราคาขายอาหารสัตว์
ให้สอดคล้องกับต้นทุนวัตถุดิบอาหารสัตว์ที่เพิ่มขึ้นได้
โดยการขออนุมัติการปรับขึ้นราคาจากกรมการค้าภายใน
ทั้งนี้อาหารสัตว์เป็นสินค้าที่หน่วยงานของรัฐควบคุมราคาจำหน่าย
ทำให้การขอปรับราคาขายอาจปรับได้ไม่เท่ากับการเพิ่มขึ้นของราคาวัตถุดิบในบางครั้ง
บริษัทได้มีการวางแผนการจัดซื้อวัตถุดิบอาหารสัตว์ให้มีประสิทธิภาพมากที่สุด เช่น
การติดตามสถานการณ์ตลาดวัตถุดิบอย่างใกล้ชิดและการจัดซื้อวัตถุดิบในช่วงที่ผลผลิตวัตถุดิบภายในประเทศ
ออกสู่ตลาดมากและมีราคาต่ำ
โดยบริษัทจะมีการจัดซื้อและจัดเก็บในปริมาณที่เหมาะสมกับระดับการผลิตเพื่อใช้ในช่วงที่วัตถุดิบมีราคาสูงขึ้น
ทั้งนี้บริษัทมีไซโลที่สามารถเก็บสต๊อคข้าวโพดได้ในปริมาณมาก ๆ
อีกทั้งบริษัทยังสามารถปรับเปลี่ยนการใช้วัตถุดิบบางตัวที่มีราคาแพง
โดยลดปริมาณการใช้น้อยลงได้และหันไปใช้วัตถุดิบหลักตัวอื่นที่มีราคาถูกกว่า
ประกอบกับบริษัทได้มีการหาแหล่งผู้ผลิตวัตถุดิบรายอื่น ๆ
ในต่างประเทศที่มีต้นทุนต่ำกว่าการซื้อวัตถุดิบในประเทศ

ความเสี่ยงจากความผันผวนของอัตราแลกเปลี่ยนเงินตราต่างประเทศ

รายได้หลักของบริษัทมาจากการจำหน่ายอาหารสัตว์ภายในประเทศ ในขณะที่วัตถุดิบ เช่น
กากถั่วเหลือง และนมผง เป็นต้น ซึ่งต้องนำเข้าจากต่างประเทศ คิดเป็นประมาณร้อยละ 50
ของมูลค่าต้นทุนการใช้วัตถุดิบอาหารสัตว์ในการผลิตทั้งหมด
จึงทำให้บริษัทมีความเสี่ยงในด้านของอัตราแลกเปลี่ยน เนื่องจากรายได้เป็นเงินบาท
ในขณะที่บริษัทมีรายจ่ายบางส่วนต้องจ่ายเป็นเงินตราต่างประเทศ (ดอลล่าร์สหรัฐ) อย่างไรก็ตาม
บริษัทมีการบริหารความเสี่ยงดังกล่าวด้วยการทำสัญญาซื้อขายเงินตราต่างประเทศเป็นการล่วงหน้า
ประกอบกับการติดตามภาวะการเปลี่ยนแปลงของค่าเงินอย่างสม่ำเสมอ
การดำเนินการดังกล่าวช่วยให้บริษัทสามารถควบคุมความเสี่ยงในด้านการเปลี่ยนแปลงอัตราแลกเปลี่ยนได้และบริษัทมียอดคงค้างของเจ้าหนี้เงินตราต่างประเทศเป็นจำนวนเงินน้อย
จึงมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
และยังทำให้บริษัททราบต้นทุนการผลิตที่แน่นอน ช่วยให้การกำหนดราคาขายมีประสิทธิภาพดีขึ้น

ความเสี่ยงจากความผันผวนของอัตราดอกเบี้ย

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
และเงินกู้ยืมระยะสั้นที่มีดอกเบี้ย
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ใกล้เคียงกับอัตราตลาดปัจจุบัน ความเสี่ยงจากอัตราดอกเบี้ยของบริษัทฯ
จึงอยู่ในระดับต่ำ อย่างไรก็ตาม
บริษัทบริหารความเสี่ยงด้วยมีหน่วยงานที่ติดตามการเคลื่อนไหวของทิศทางอัตราดอกเบี้ยอย่างใกล้ชิด

ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทไม่มีการกระจุกตัวเนื่องจากบริษัทมีฐานของลูกค้าที่หลากหลายและมีอยู่จำนวนมากราย
โดยจำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบแสดงฐานะการเงิน

ความเสี่ยงจากบริษัทมีผู้ถือหุ้นรายใหญ่

โครงสร้างผู้ถือหุ้นรายใหญ่ ณ วันที่ 31 ธันวาคม 2562 กลุ่มตระกูลลีละศิธรถือหุ้นในบริษัทจำนวน
465,650,000 หุ้น คิดเป็นสัดส่วนประมาณร้อยละ 50.49
ของจำนวนทุนจดทะเบียนและเรียกชำระแล้วทั้งหมดของบริษัท
จึงทำให้กลุ่มลีละศิธรสามารถควบคุมคะแนนเสียงในการประชุมผู้ถือหุ้นแต่ละครั้งได้
ไม่ว่าจะเป็นการแต่งตั้งหรือถอดถอนกรรมการรวมทั้งการลงมติที่ต้องใช้เสียงส่วนใหญ่จากผู้ถือหุ้น
ยกเว้นเรื่องที่กฎหมายหรือข้อบังคับบริษัท กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นอาจมีความเสี่ยง
เนื่องจากไม่มีคะแนนเสียงพอที่จะเข้ามาตรวจสอบและถ่วงดุลอำนาจในการบริหารและการจัดการของบริษัทได้
เนื่องจากต้องใช้เสียงกึ่งหนึ่งของทุนจดทะเบียนและเรียกชำระแล้วทั้งหมดของบริษัท
เพื่อเป็นการถ่วงดุลอำนาจในการบริหารจัดการ บริษัทจึงได้จัดให้มีกรรมการอิสระ 4 คน
จากกรรมการทั้งหมดจำนวน 9 คน อย่างไรก็ตาม
บริษัทได้กำหนดนโยบายเกี่ยวกับการกำกับดูแลกิจการเป็นสิ่งสำคัญ
และมีความจำเป็นต่อการดำเนินธุรกิจ ภายใต้กรอบข้อกำหนดของกฎหมายและจริยธรรมทางธุรกิจ
มีความรับผิดชอบต่อหน้าที่ โดยคำนึงถึงผู้ที่มีส่วนได้เสียทุกราย ซึ่งเกี่ยวข้องกับบริษัท

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจเกือบทั้งหมดเป็นกรรมสิทธิ์ของบริษัทและบริษัทย่อย
ยกเว้นที่ตั้งอาคารสำนักงานใหญ่ อาคารวอลล์สตรีททาวเวอร์ ชั้น 1, 20, 28 และ 29
ถนนสุรวงศ์ เขตบางรัก กรุงเทพ ฯ
ซึ่งบริษัทได้ทำสัญญาเช่าห้องชุดจากบุคคลที่มีผลประโยชน์ร่วมที่เกี่ยวข้องกับบริษัท
ตามรายละเอียดในข้อ 12 รายการระหว่างกัน โดย ณ วันที่ 31 ธันวาคม 2562
ทรัพย์สินถาวรที่เป็นกรรมสิทธิ์ของบริษัทที่ใช้ในการผลิตสินค้า มีดังนี้

+-------------------------------------+------------------+------------+
| ประเภททรัพย์สิน*                       |   มูลค่าตามบัญชี***  |            |
|                                     |                  | ราคาประเมิน |
|                                     |   (ล้านบาท)       |            |
|                                     |                  |            |
|                                     |                  | (ล้านบาท)** |
+-------------------------------------+------------------+------------+
| ที่ดินและส่วนปรับปรุงที่ดิน – โรงงานอาหารสัตว์ | 56               | 268        |
|                                     |                  |            |
| (เนื้อที่ทั้งหมดประมาณ 220 ไร่)            |                  |            |
+-------------------------------------+------------------+------------+
| ที่ดินและส่วนปรับปรุงที่ดิน – กิจการฟาร์ม      | 41               | 121        |
|                                     |                  |            |
| (เนื้อที่ทั้งหมดประมาณ 1,489 ไร่)          |                  |            |
+-------------------------------------+------------------+------------+
| อาคารและสิ่งปลูกสร้าง – โรงงานอาหารสัตว์  |   79             |            |
+-------------------------------------+------------------+------------+
| อาคารและสิ่งปลูกสร้าง – กิจการฟาร์ม       |   26             |            |
+-------------------------------------+------------------+------------+
| เครื่องจักรอุปกรณ์และยานพาหนะ -          |   213            |            |
| โรงงานอาหารสัตว์                      |                  |            |
+-------------------------------------+------------------+------------+
| เครื่องจักรอุปกรณ์และยานพาหนะ –          |   4              |            |
| กิจการฟาร์ม                           |                  |            |
+-------------------------------------+------------------+------------+
| รวม                                 |   711            |            |
+-------------------------------------+------------------+------------+

  หมายเหตุ – * ไม่มีทรัพย์สินใดของบริษัทและบริษัทย่อย
  นำไปจำนองเป็นหลักประกันหรือเป็นภาระผูกพันใด ๆ ทั้งสิ้น

  - ** เป็นราคาประเมินโดย บริษัท สยามแอพเพรซัล แอนด์ เซอร์วิส จำกัด
  ซึ่งเป็นผู้ประเมินราคาอิสระ ในระหว่างปี 2559

  โดยวิธีเปรียบเทียบราคาตลาด (Market Approach)

-   *** มูลค่าตามบัญชี คือ ราคาสุทธิจากค่าเสื่อมสะสม

  4.2 เงินลงทุนของบริษัทในบริษัทย่อย ณ วันที่ 31 ธันวาคม 2562

+--------------+----------+--------+-----+------+---------+--------+
| ชื่อบริษัท       | ป        | ทุนชำระ | %   | ต้นทุน | มูลค่า /  | ผู้ถือหุ้น  |
|              | ระเภทและ |        | การ |      |         |        |
|              |          | แล้ว    |     | เงิน  | เงินลงทุน | รายใหญ่ |
|              | ล        |        | ถ   | ลงทุน | (บาท)   | /      |
|              | ักษณะธุรกิจ | (ล     | ือหุ้น |      |         |        |
|              |          | ้านบาท) |     | (ล้าน | (Equity | รายอ   |
|              |          |        |     | บาท) | method) | ื่นที่เหลือ |
+--------------+----------+--------+-----+------+---------+--------+
| บริษัทย่อย      |          |        |     |      |         |        |
+--------------+----------+--------+-----+------+---------+--------+
| บ.ล          | ผลิต      | 200.00 | 95  | 19   | 505.85  | กลุ่ม    |
| ีพัฒนาอาหารสัตว์ | อาหารสัตว์ |        | .0% | 0.00 |         | ลีละศิธร |
| จก.          |          |        |     |      |         | (5%)   |
+--------------+----------+--------+-----+------+---------+--------+
| บ.           | ไซโลอบพืช | 150.00 | 95  | 14   | 171.63  | กลุ่ม    |
| ลีพ           |          |        | .0% | 9.99 |         | ลีละศิธร |
| ัฒนาเกษตรมั่นคง | ให้เช     | 5.00   |     |      | 6.59    |        |
| จก.          | ่าโรงเรือน |        | 1   | 5.00 |         | (5%)   |
|              |          |        | 00. |      |         |        |
| บ. โพธิ์งาม    |          |        | 00% |      |         | -      |
| ฟาร์มทะเล     |          |        |     |      |         |        |
| จำกัด         |          |        |     |      |         |        |
+--------------+----------+--------+-----+------+---------+--------+
| บริษัทร่วม      |          |        |     |      |         |        |
+--------------+----------+--------+-----+------+---------+--------+
| บ.           | นาย      | 25.00  | 44. | 1    | 9.29    | บมจ.   |
| พัฒนาเก       | หน้าซื้อขาย |        | 50% | 1.00 |         | ศรีตรัง  |
| ษตรล่วงหน้าจก. |          |        |     |      |         | ฯ      |
|              | สินค้าเกษ  |        |     |      |         | (40%)  |
|              | ตรล่วงหน้า |        |     |      |         |        |
+--------------+----------+--------+-----+------+---------+--------+

หมายเหตุ :
ขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
ถูกกำหนดโดย บริษัท ลีพัฒนาผลิตภัณฑ์ จำกัด (มหาชน) โดยกรรมการทั้งหมดในบริษัทย่อยทั้ง 3
บริษัทเป็นกรรมการในบริษัท ลีพัฒนาผลิตภัณฑ์ จำกัด (มหาชน)

4.3 นโยบายการลงทุนในบริษัทร่วมและบริษัทย่อย

ปัจจุบัน บริษัทยังไม่มีนโยบายการลงทุนในบริษัทร่วมและบริษัทย่อยเพิ่มเติมยกเว้นในหัวข้อ 4.2
อย่างไรก็ตามหากในอนาคต มีธุรกิจที่ให้ผลตอบแทนที่ดี
บริษัทพิจารณาการลงทุนโดยคำนึงถึงความเพียงพอของเงินสด เงื่อนไข
และอัตราผลตอบแทนจากการลงทุนเป็นรายกรณี
พร้อมทั้งนำเสนอต่อคณะกรรมการบริษัทเพื่อพิจารณาอนุมัติการลงทุนดังกล่าว ทั้งนี้
ในการบริหารงานในบริษัทย่อยและบริษัทร่วมที่จะลงทุนเพิ่มเติมในอนาคต
บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยและบริษัทร่วมตามสัดส่วนการลงทุนที่บริษัทถือหุ้นอยู่
เพื่อร่วมกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมดังกล่าว

 

5. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ.
วันสิ้นปีบัญชีล่าสุด
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

  บริษัท ลีพัฒนาผลิตภัณฑ์ จำกัด (มหาชน)

เลขทะเบียนบริษัท : 0107537000718

สถานที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

บางรัก กรุงเทพ ฯ 10500

  สถานที่ตั้งโรงงานผลิตอาหารสัตว์บก : 65 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

  สถานที่ตั้งโรงงานผลิตอาหารสัตว์น้ำ : 62 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

สถานที่ตั้งฟาร์มดงขุย : 33 หมู่ที่ 14 ตำบลดงขุย อำเภอชนแดน จังหวัดเพชรบูรณ์

สถานที่ตั้งฟาร์มชนแดน : 246 หมู่ที่ 12 ตำบลบ้านกล้วย อำเภอชนแดน จังหวัดเพชรบูรณ์

สถานที่ตั้งฟาร์มทดลอง : 40 หมู่ที่ 11 ตำบลห้วยแห้ง อำเภอแก่งคอย จังหวัดสระบุรี

โทรศัพท์ : 0-2632-7300 (อัตโนมัติ)

โทรสาร : 0-2236-7751

Web Site : http ://www.leepattana.com

ประเภทธุรกิจ : ผลิตอาหารสัตว์และกิจการฟาร์ม

ทุนจดทะเบียน : หุ้นสามัญ จำนวน 929,070,000 หุ้น มูลค่าหุ้นละ 1 บาท

ทุนชำระแล้ว : หุ้นสามัญ จำนวน 922,180,251 หุ้น มูลค่าหุ้นละ 1 บาท

รวมทุนชำระแล้ว : 922,180,251 บาท

  นิติบุคคลที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้ว

บริษัท ลีพัฒนาอาหารสัตว์ จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งโรงงานผลิตอาหารสัตว์ : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง
จังหวัดสระบุรี

ประเภทธุรกิจ : ผลิตอาหารสัตว์บกและอาหารสัตว์น้ำ

อัตราการถือหุ้น : ร้อยละ 95.00 ของทุนจดทะเบียนและเรียกชำระแล้ว 200 ล้านบาท

แบ่งเป็นหุ้นสามัญ 20 ล้านหุ้น มูลค่าหุ้นละ 10 บาท

บริษัท ลีพัฒนาเกษตรมั่นคง จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งไซโล : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี

ประเภทธุรกิจ : ไซโลอบพืชและจำหน่ายวัตถุดิบอาหารสัตว์

อัตราการถือหุ้น : ร้อยละ 95.00 ของทุนจดทะเบียนและเรียกชำระแล้ว 150 ล้านบาท

แบ่งเป็นหุ้นสามัญ 15 ล้านหุ้น มูลค่าหุ้นละ 10 บาท

บริษัท โพธิ์งามฟาร์มทะเล จำกัด

สถานที่ตั้งสำนักงานใหญ่ : เลขที่ 1/3 หมู่ที่ 9 ตำบลหนองบัว อำเภอเมืองจันทบุรี จังหวัดจันทบุรี

ประเภทธุรกิจ : ให้เช่าโรงเรือนฟาร์ม

อัตราการถือหุ้น : ร้อยละ 99.96 ของทุนจดทะเบียนและเรียกชำระแล้ว 5 ล้านบาท

แบ่งเป็นหุ้นสามัญ 50,000 หุ้น มูลค่าหุ้นละ 100 บาท

บริษัท พัฒนาเกษตรล่วงหน้า จำกัด

สถานที่ตั้งสำนักงานใหญ่ : เลขที่ 33/19 ถนนสุรวงศ์ บางรัก กรุงเทพ ฯ 10500

ประเภทธุรกิจ : นายหน้าซื้อขายสินค้าเกษตรล่วงหน้า (หยุดดำเนินธุรกิจแล้ว)

อัตราการถือหุ้น : ร้อยละ 44.50 ของทุนจดทะเบียนและเรียกชำระแล้ว 25 ล้านบาท

แบ่งเป็นหุ้นสามัญ 2.5 ล้านหุ้น มูลค่าหุ้นละ 10 บาท

  บุคคลอ้างอิงอื่น ๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง

  เขตดินแดง กรุงเทพ ฯ 10400

โทรศัพท์ 0-2009-9000 โทรสาร 0-2009-9999

ผู้สอบบัญชี : บริษัท สำนักงาน อีวาย จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

โทรศัพท์ 0-2264-9090 โทรสาร 0-2264-0789-90

ชื่อผู้สอบบัญชี นางสาวกรองแก้ว ลิมป์กิตติกุล

เลขทะเบียนผู้สอบบัญชี เลขที่ 5874

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-1751

ที่ปรึกษาทางการเงิน : ปัจจุบันยังไม่มี

ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

6.2 ข้อมูลสำคัญอื่นๆ : ปัจจุบันยังไม่มี